NACRT



**REPUBLIKA HRVATSKA**

**VARAŽDINSKA ŽUPANIJA**

**ŽUPANIJSKA SKUPŠTINA**

KLASA: 602-08/22-01/3

URBROJ: 2186-01/1-23-4

Varaždin, 2023.

Temeljem članka 27. i 35. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članka 33. točke 4. Statuta Varaždinske županije ("Službeni vjesnik Varaždinske županije", broj 14/18., 7/20., 65/20. - pročišćeni tekst i 11/21.) i članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 26/18., 7/20. i 11/21.), Županijska skupština Varaždinske županije, na sjednici održanoj 2023. godine, donosi

**ODLUKU**

**o izmjeni Odluke o nagrađivanju učenika i studenata za posebna postignuća**

**na međunarodnim natjecanjima**

**Članak 1.**

U Odluci o nagrađivanju učenika i studenata za posebna postignuća na međunarodnim natjecanjima („Službeni vjesnik Varaždinske županije, broj 18/22.; u daljnjem tekstu Odluka) u članku 1. stavku 1. iza riječi „u znanju“ stavlja se zarez i dodaju riječi „sportu i umjetnosti“.

**Članak 2.**

U članku 5. stavak 1. mijenja se i glasi:

„Nagrada se dodjeljuje za posebna postignuća učenika, studenta u znanju (pojedinačno ili ekipno), a u sportu i umjetnosti pojedinačno, ostvarena u školskoj/akademskoj godini na međunarodnom natjecanju za osvojenu zlatnu, srebrnu ili brončanu medalju, osvojeno 1., 2. ili 3. mjesto ili osvojenu I., II. ili III. nagradu.„

**Članak 3.**

U članku 6. riječi: „5.000,00 kuna“ zamjenjuju se riječima „700,00 eura“; riječi: „3.000,00 kuna“ zamjenjuju se riječima „400,00 eura“, a riječi: „2.000,00 kuna“ zamjenjuju se riječima „300,00 eura“.

**Članak 4.**

Sve ostale odredbe Odluke ostaju nepromijenjene.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

**PREDSJEDNIK**

**dr.sc. Josip Križanić**

**Obrazloženje**

**nacrta Odluke o izmjeni Odluke o nagrađivanju učenika i studenata za posebna postignuća na međunarodnim natjecanjima**

Nagrađivanje učenika i studenata za posebna postignuća na međunarodnim natjecanjima provodi se na temelju Odluke o nagrađivanju učenika i studenata za posebna postignuća na međunarodnim natjecanjima („Službeni vjesnik Varaždinske županije“, broj 18/22.).

Navedenom Odlukom nagrađivani su učenici i studenti za posebna postignuća na međunarodnim natjecanjima u znanju.

U odnosu na važeću Odluku, nacrtom Odluke o izmjeni Odluke o nagrađivanju učenika i studenata za posebna postignuća na međunarodnim natjecanjima, osim znanja, želi se poduprijeti izvrsnost u sportu i umjetnosti te na taj način motivirati učenike i studente za sudjelovanje na međunarodnim natjecanjima u sportu i umjetnosti te postizanju što boljih rezultata.

Iz svega navedenog predlaže se Županijskoj Skupštini donošenje navedene Odluke.

**ŽUPAN**

**Anđelko Stričak**